[pic] | EVROPSKA KOMISIJA |

Bruselj, 1.4.2011

COM(2011) 170 konč.

2009/0060/B (COD)

MNENJE KOMISIJEv skladu s členom 294(7)(c) Pogodbe o delovanju Evropske unijeo spremembah Evropskega parlamentak stališču Sveta gledepredloga

UREDBE EVROPSKEGA PARLAMENTA IN SVETA o spremembi Uredbe (ES) št. 1889/2006 o uvedbi instrumenta financiranja za spodbujanje demokracije in človekovih pravic po svetu

2009/0060/B (COD)

MNENJE KOMISIJEv skladu s členom 294(7)(c) Pogodbe o delovanju Evropske unijeo spremembah Evropskega parlamentak stališču Sveta gledepredloga

UREDBE EVROPSKEGA PARLAMENTA IN SVETA o spremembi Uredbe (ES) št. 1889/2006 o uvedbi instrumenta financiranja za spodbujanje demokracije in človekovih pravic po svetu

1. UVOD

V skladu s členom 294(7)(c) Pogodbe o delovanju Evropske unije Komisija izrazi svoje mnenje o spremembah, ki jih predlaga Evropski parlament v drugi obravnavi. Komisija v nadaljevanju podaja mnenje o spremembah, ki jih je predlagal Parlament.

2. Ozadje

Datum predložitve predloga Parlamentu in Svetu: 21. april 2009.

Dokument COM(2009) 194 konč. 2-2009/0060B (COD), popravek: 30. novembra 2009, spremenjen: 1. decembra 2009 (začetek veljavnosti Lizbonske pogodbe)

Datum mnenja Parlamenta v prvi obravnavi: 21. oktober 2010.

Datum predložitve spremenjenega predloga Parlamentu in Svetu: ne obstaja.

Datum političnega dogovora o stališču Sveta: ne obstaja.

Datum uradnega sprejetja stališča Sveta: 10. december 2010.

Datum mnenja Parlamenta v drugi obravnavi: 3. februar 2011.

3. Namen predloga

Med različnimi finančnimi instrumenti Komisije za zunanje delovanje obstaja komaj opazno neskladje na področju izjem od načela neupravičenosti do financiranja iz sredstev Unije, in sicer stroškov, povezanih z davki, carinami, prispevki in drugimi davčnimi obremenitvami.

Uredba št. 1905/2006 o vzpostavitvi instrumenta za financiranje razvojnega sodelovanja in Uredba št. 1889/2006 o uvedbi instrumenta financiranja za spodbujanje demokracije in človekovih pravic po svetu ne zagotavljata ustrezne prožnosti v zvezi z neupravičenostjo financiranja takšnih stroškov. Pri drugih instrumentih je določeno, da se pomoč EU „načeloma“ ne sme uporabljati za financiranje takih stroškov: zato ti instrumenti omogočajo prožnost v posameznih primerih in odgovorni odredbodajalec se lahko po potrebi odloči, da je financiranje stroškov upravičeno, če je to v interesu dobrega finančnega poslovodenja ter pravilnega izvajanja programov in projektov. Dejansko je bistveno ohraniti prožnost, kadar se lahko pojavi tveganje zastoja, ker mehanizmi oprostitve ne obstajajo ali jih ni mogoče izvajati (na primer zaradi izjemne zapletenosti postopkov v državi upravičenki ali v primeru regionalnih projektov).

Zato je Komisija v okviru vmesnega pregleda finančnih instrumentov za zunanje delovanje predlagala uskladitev ustreznih določb instrumenta za financiranje razvojnega sodelovanja in instrumenta financiranja za spodbujanje demokracije in človekovih pravic po svetu z določbami drugih instrumentov, in sicer tako, da se doda beseda „načeloma“ besedni zvezi „neupravičenost do financiranja stroškov v zvezi z davki, carinami in drugimi prispevki“, kar bo dopuščalo možnost izjem, ki se notranje urejajo z navodili odgovornega odredbodajalca.

4. Mnenje Komisije o spremembah, ki jih je predlagal Evropski parlament

4.1 Spremembe, ki jih je Komisija sprejela

Komisija lahko sprejme besedilo v zvezi z namenom vmesnega pregleda (uvodne izjave 1, 2, 3 in 4 ter člen 1(5) in člen 2). Kot informacijo je te uvodne izjave in te člene odobril tudi Svet v prvi obravnavi.

4.2 Spremembe, ki jih je Komisija zavrnila

Komisija ne more sprejeti členov v zvezi z delegiranimi akti in vprašanji komitologije (uvodna izjava 3a, člen 1(1) in 1(7) (delegirani akti), člen 1(2), 1(3), 1(4) in 1(6) (komitologija)).

5. Sklepna ugotovitev

Razprave s sozakonodajalcema se bodo nadaljevale po drugi obravnavi, da bi se dosegla sporazumna rešitev. Ta naj bi po možnosti Evropskemu parlamentu podelila obsežne pravice do nadzora v preostalem tekočem večletnem programskem obdobju in pustila odprte možnosti za naslednje programsko obdobje, vključno z možnostjo sprejemanja delegiranih aktov ob popolnem upoštevanju meril iz člena 290 PDEU.